**8. IPA Regionalna**

**Konferencija o javnim nabavkama**

**U organizaciji SIGMA-e i Uprave za javne nabavke Crne Gore**

**13. – 14. jun 2018. godine**

**Bečići, Crna Gora**

**Opšte informacije**

Sistemi javnih nabavki u većini zemalja kandidata ili potencijalnih kandidata za članstvo u Evropskoj uniji (EU) ukorijenjeni su u čvrstim temeljima; zakonski okvir je u velikoj mjeri harmonizovan sa pravnom tekovinom EU. Ipak, još uvijek postoje oblasti gdje process harmonizacije još uvijek nije dovoljno uznapredovao. Usvajanje Direktiva EU u oblasti javnih nabavki iz 2014. godine zahtijeva odgovarajuće izmjene i dopune nacionalnih zakonodavstava, upotpunjene institucionalnim razvojeme i izgradnjom kapaciteta, i potpomognute razmjenom iskustava među gorepomenutim zemljama.

Institucionalno uređenje u oblasti javnih nabavki se poslednjih godina stabilizovalo, a relevantni organi su se razvili u zrele i proaktivne institucije koje su spremne i sposobne da dalje razvijaju sistem. Međutim, kako pokazuju Izvještaji o monitoringu SIGMA-e za 2016. i 2017. godinu[[1]](#footnote-1), relevantnim institucijama je još uvijek potrebna pomoć kako bi ojačale svoje profesionalne kapacitete.

Za uspješno poslovanje javnih nabavki od velike je koriti upotreba brojnih saradničkih alatki i pristupa u javnim nabavkama. Oni predstavljaju moćna sredstva za umanjenje transakcionih troškova u čitavom procesu, obezbjeđuju konkurentnije cijene i pojednostavljuju nadmetanje. Jedan od tih instrumenata je okvirni sporazum. Reforma javnih nabavki bi trebalo da ima za prioritet dostizanje široke i odgovarajuće upotrebe okvirnih sporazuma kako je navedeno u Principima javne uprave (*the Principles of Public Administration*[[2]](#footnote-2)*)*. Međutim, rezultati SIGMA-inog Polaznog mjerenja iz 2015. godine, i Izvještaja o monitoringu za 2016. i 2017. godinu pokazuju da upotreba okvirnih sporazuma ne napreduje u zadovoljavajućoj mjeri i da je istu potrebno proširiti u čitavom regionu. Izvještaji takođe pokazuju da postoji određen broj oblasti koje karakteriše neizvjesnost vezano za pravila i praksu oko izbora ponuđača. Praktični problemi koji se javljaju obuhvataju upotrebu automatskih crnih lista, prekomjerno birokratske zahtjeve koji se tiču dokumentacije kojom se dokazuje nepostojanje osnova za isključenje, i neizvjesnost vezana za sposobnost oslanjanja na kapacitete trećih strana. Uopšte govoreći, stavljen je veći fokus na dobijanje i provjeru dokumentovanih dokaza, što često ima za rezultat automatsko isključivanje ponuđača ili odbacivanje ponuda, dok je u sporednom planu suština uslova vezanih za proces selekcije. U tom pravcu, SIGMA je izradila dva SIGMA rada: 1) o okvirnim sporazumima (zasnovan na dobroj praksi iz država članica EU) I 2) o izboru privrednih subjekata.

Na osnovu ovih opštih informacija, SIGMA će održati konferenciju o javnim nabavkama za Zapadni Balkan i Tursku na kojoj će se istaći gorepomenuta pitanja, pored uobičajenog pregleda najskorijih dešavanja. Ovo će biti 8. godišnji generalni sastanak visokih činovnika u javnim nabavkama koji organizuje SIGMA (prethodno održani od 2004. godine u sledećim gradovima: Ohrid, Sarajevo, Priština, Skoplje, Istanbul, Danilovgrad i Vlora).

**Ciljevi**

Glavni cilj je pružiti učesnicima pregled najskorijih dešavanja i trendova u sistemu javnih nabavki EU, postignuća i izazova u region. Ovaj događaj će obezbijediti platformu za formalnu i neformalnu razmjenu iskustava među SIGMA IPA (Instrument za pred-pristupnu pomoć) partnerima, Evropskom komisijom (EK) i zemljama članicama EU. Ključni zvaničnici u javnim nabavkama iz regiona će saznati i steći bolje razumijevanje o načinu na koji zemlje članice EU sprovode i koriste nove postupke i instrumente iz Direktiva o javnim nabvkama EU iz 2014. godine.

**Glavne teme**

Glavne teme konferencije biće izazovi koje donosi rastući pritisak za prilagođavanje sistema javnih nabavki na način da budu u skladu sa međunarodnom praksom. SIGMA će takođe iskoristiti ovu priliku da predstavi nove publikacije o javnim nabavkama.

Prezentacije i diskusija će biti organizovane oko sledeće tri glavne teme:

* zakonski okvir o javnim nabavkama EU: praktična iskustva njegove implementacije na nacionalnom nivou i buduća dešavanja (na osnovu prezentacija od strane predstavnika EK i država članica EU);
* najnovija postignuća i izazovi u reformama javnih nabavki (na osnovu prezentacija od strane predstavnika SIGMA-inih partnera);
* najskorije studije SIGMA-e o ključnim pitanjima u javnim nabavkama: okvirni sporazumi i izbor privrednih subjekata u praksi sa komparativnom analizom nacionalnih primjera iz EU (na osnovu prezentacija eksperata SIGMA-e).

## Učesnici

Konferenciji će prisustvovati visoki zvaničnici iz SIGMA IPA partnera koji su odgovorni za kreiranje i implementaciju reformi u javnim nabavkama: starješine uprava za javne nabavke, njihovo ključno osoblje kao i zvaničnici iz vodećih ministarstava i drugih vladinih agencija nadležnih za javne nabavke. Predviđeno je i učešće DG GROW EK (Generalni direktorat za unutrašnje tržište, industriju, preduzetništvo i MSP) i nekih nacionalnih eksperata iz zemalja članica EU. Predstavnici drugih međunarodnih donatora koji su aktivni u regionu (EBRD, EIB, Svjetska banka) biće pozvani u svojstvu posmatrača. Od predstavnika SIGMA partnera biće traženo da predstave najnovija dešavanja i podijele svoja iskustva. Konferencija će učesnicima takođe pružiti priliku da se i neformalno sastanu i uporede nacionalna iskustva i razgovaraju o konkretnim pitanjima sa svojim kolegama.

## Mjesto održavanja

Konferencija će se održati u Crnoj Gori (Hotel Splendid, u Bečićima) i biće zajednički organizovana sa Upravom za javne nabavke Crne Gore.

## Prevođenje

Engleski će biti radni jezik konferencije ali će biti obezbijeđen simultani prevod za sve jezike zemalja SIGMA IPA partnera.

## Dnevni red

**Utorak, 12. jun 2018. godine**

**19:30 - 21:30 Zvanični koktel dobrodošlice**

Lokacija:TerasaHotela Splendid, Bečići, Crna Gora

**Srijeda, 13. jun 2018. godine**

**09.00 - 09.45 Registracija i kafa**

**09.45 - 10.15 Otvaranje i uvodne izjave, nakon toga predstavljanje učesnika**

**Gdin Darko Radunović** – Ministar finansija Crne Gore

**Gdin Bonifacio Garcia-Porras,** Šef Jedinice, G/2 Pristup tržištima nabavki, Evropska komisija, DG GROW (Generalni direktorat za unutrašnje tržište, industriju, preduzetništvo i MSP)

**Gđa Erika Bozzay**, Visoki savjetnik za politiku, SIGMA

**10.15 - 12:15 Sesija 1: Panel diskusija o ključnim prioritetima za razvoj okvira i zdravih osnova sistema javnih nabavki**

Voditelj diskusije: **Gdin Piotr-Nils Gorecki**, Visoki savjetnik za politiku, SIGMA

Govornici:

**Gdin Bonifacio Garcia-Porras**, Šef Jedinice G/2 Pristup tržištima nabavki Evropska Komisija, DG GROW

*Strateški prioriteti politike razvoja okvira javnih nabavki u Evropskoj uniji*

**Gdin Mersad Mujević,** Crna Gora, Direktor Uprave za javne nabavke

*Reforma javnih nabavki u Crnoj Gori: izazovi i postignuća*

**Gđa** **Diana Vilytė,** Direktor Uprave za javne nabavke Litvanije

*Reforma javnih nabavki u Litvaniji: implementacija novih direktiva EU o javnim nabavkama i strukturalne reforme*

**12.15 - 12.30 Grupna fotografija**

**12.30 - 13.30 Ručak**

**13.30 – 15.30 Sesija 2: Panel diskusija o profesionalizaciji javnih nabavki i daljim koracima – Dio I**

Voditelj diskusije: **Gđa Erika Bozzay**, Visoki savjetnik za politiku, SIGMA

Govornici:

**Gđa Carmen Raluca Ipate,** Službenik za politiku u Jedinici G/2 Pristup tržištima nabavki Evropska Komisija, DG GROW

*Preporuke Komisije vezano za profesionalizaciju javnih nabavki*

**Gdin Petur Matthiasson**, Strateški analitičar, Jedinica za javne nabavke, Direktorat za javnu upravu, OECD:

*Razvoj okvira za obuku u javnim nabavkama – praktični primjeri*

**Gđa Maja Kušt,** ekspert u javnim nabavkama, Hrvatska:

*Podrška profesionalizaciji zajednice javnih nabavki u Hrvatskoj*

**Gdin Aleksandar Djordjević,** savjetnik, Uprava za javne nabavke, Srbija

**Gdin Günay Sezer,** ekspert u javnim nabavkama, Uprava za javne nabavke, Turska

**Gđa Aleksandra Sołtysińska,** docent, Univerzitet Jagiellonian, Poljska:

*Uloga visokog obrazovanja u unapređenju profesionalizacije u javnim nabavkama*

**15.30 - 15.45 Pauza za kafu**

**15.45 - 16.45 Sesija 3: Pojednostavljivanje procesa nabavke: praktični primjeri zasnovani na najnovijim dokumentima koje je izradila SIGMA**

Voditelj diskusije: **Gdin Marian Lemke,** Visoki savjetnik za politiku, SIGMA

Govornici:

**Gđa Malgorzata Stachowiak,** ekspert u javnim nabavkama, Poljska

*Izbor privrednih subjekata u postupcima javnih nabavki: pregled zakonodavstva i prakse u EU*

**Gdin Daniel Ivarsson**, ekspert u javnim nabavkama,Švedska

*Implementacija okvirnih sporazuma u EU*

**19.00 Večera u restoranu De Gustibus, Tivat**

Polazak autobusom u 18:00

**Četvrtak, 14. jun 2018. godine**

**09.15 - 11.15 Sesija 4: Panel diskusija o izgradnji kapaciteta za centralizovane nabavke**

Voditelj diskusije: **Mersad Mujević,** Direktor Uprave za javne nabavke,Crna Gora

Govornici:

**Gdin Peder Blomberg,** ekspert u javnim nabavkama,Švedska

*Uslovi za uspješne centralizovane nabavke*

**Gdin Uwe Flach,** Šefza konsalting, e-nabavke i međunarodne poslove, Bundesbeschaffung GmbH (BBG), Austrija:

*Iskustva u uvođenju centralizovanih nabavki u EU*

**Gđa Reida Kashta**, Generalni Direktor, Agencija za javne nabavke, Albanija

**Gdin Safet Hoxha**, Predsjednik, Regulatorna komisija za javne nabavke, Kosovo

**Gđa Ivančica Franjković,** Šef Sektora, Ministarstvo za rad i penzijski sistem, Hrvatska*Centralizovane nabavke u Hrvatskoj – uspjeh?*

**11.15 - 11.40 Pauza za kafu**

**11.40 - 13.40 Sesija 5: Panel diskusija o elektronskim nabavkama: šanse i izazovi**

Voditelj diskusije: **Gđa Margaréta Molnár,** Ekspert u javnim nabavkama, Mađarska

Govornici:

**Gdin Uwe Flach,** Šef za konsalting, e-nabavke i međunarodne poslove, Bundesbeschaffung GmbH (BBG), Austrija:

*Iskustva u uvođenju elektronskih nabavki u EU*

**Gđa Gabriela Papes**, Saradnik, Biro za javne nabavke, BJR Makedonija

**Gdin Almin Vehabović,** viši ekspert saradnik za upravljanje informacionim sistemima, Agencija za javne nabavke, Bosna i Hercegovina

**Gdin Yarema Dul,** ŠefOdjeljenja za međunarodnu saradnju Sektora za regulisanje javnih nabavki, Ministarstvo ekonomije, Ukrajina:

*Razvoj elektronskih nabavki u Ukrajini*

**Gdin Tato Urjumelashvili*,*** ekspert za javne nabavke,Gruzija:

*Budućnost elektronskih nabavki*

**13.40 - 14.00 Dalji koraci – diskusija i završne napomene**

**Gđa Miroslawa Boryczka,**  IPA Regionalno povezivanje, SIGMA

**14.00 Ručak i prilika za međusobno povezivanje**

1. OECD (2017), SIGMA, [*Monitoring Reports*](http://www.sigmaweb.org/publications/monitoring-reports.htm), OECD, Paris. [↑](#footnote-ref-1)
2. OECD (2017), SIGMA, [*The Principles of Public Administration*](http://www.sigmaweb.org/publications/principles-public-administration.htm), OECD, Paris. [↑](#footnote-ref-2)